text: Странни и ефикасни неща, които правим :: BG-Mamma
  3 дек. 2018, 22:50 ч.
  # 15 4 дек. 2018, 13:05 ч.
  Сетих се, че веднъж излязох на разходка с племенницата ми, тя беше малка, аз млада хлапачка. И като се умори и заинати това дете да го нося, откъсна ми ръцете - да е била на 5 или 6 годинки някъде. Хрумна ми гениална идея по едно време - показах ѝ един капак на шахта на тротоара, от онези мъничките колкото чинийка, и ѝ казах, че колкото успее да настъпи, толкова "щастия" ще има. Нали помните - да стъпиш на голям капак е "нещастие", а на малък "щастие".
  Като хукна това дете напред да търси щастия, едва я догоних.
  Тя вече е голяма, но още помни и наскоро ми разказа, че и досега не пропуска да стъпи на "щастие".
  # 16 4 дек. 2018, 13:33 ч.
  За да не се притеснявам, дали съм изключила даден уред, когато не съм вкъщи, запомням последния момент, когато съм била до въпросния ел. уред, или - определени детайли. Визуализирам си сценка в главата как съм минала и съм видяла копчето на котлона изключено, кабелът на ютията - сгънат до нея и т.н.
  # 17 4 дек. 2018, 13:38 ч.
  Цитат на: green_lizard в вт, 04 дек 2018, 13:33
  Радвам се,че не съм сама.И аз така правя.Нз дали е от напрежение,но много забравям по принцип и това ми помага.
  # 18 4 дек. 2018, 14:49 ч.
  Майка ми е маниячка на тема "изключих ли еди какво си". Преди модерните технологии направо се побъркваше да цъка, да обикаля из апартамента, да помни, да записва дали е изключено всичко. Сега просто снима контактите с телефона Цялата и галерия пълна със снимки на контакти 
  Една позната пък си е приела да си казва "картоф" като изключи уреда и си така си помни цял ден. ММ реши да ползва тази техника, повтаря го този картоф няколко пъти, но после почна да се чуди дали е казал картоф Много се смях тогава Та спря да ползва този трик, връща си се по 100 пъти да провери
  Последна редакция: вт, 04 дек 2018, 14:54 от Elimelihubaveli
  # 19 4 дек. 2018, 14:59 ч.
  След като юни месец се оказах в Милано без зарядно за телефон, и трябваше да търчим да купуваме, реших, че за да спечеля битката с липсващите зарядни, просто ще купя няколко броя и ще ги нацвъкам на стратегически позиции: едно в нас, едно в раницата и едно в офиса. Методът работи.
  # 20 4 дек. 2018, 15:04 ч.
  Цитат на: Маргарита Н. в вт, 04 дек 2018, 00:27
  Държа странно химикалката. Докато я ползвах по нормалния, добре познат начин пишех грозно, а откакто започнах да го правя по начина удобен за мен се оправи и почеркът ми. И така вече няколко години, но за околните е интересно....
  Ако някой говори прекалено бавно до степен да ме отегчи, броя с колко букви е думата, която изрича, като това естествено не пречи да си проведем нормален диалог, но докато изчакам човекът да се изкаже ми е занимателно... и не е чак толкова лош навик след като няма как някой да забележи и да се подразни.
  Докато вися по опашки, също и когато вървя повечко пеша или всеки път като ми се прииска да си прегризам ноктите започвам да си умножавам наум произволни двуцифрени числа. А понякога се възползвам от това колко е часът или коя дата е и започвам да събирам. В случая 04.12. (4+1+2=7+7=14+7...+7...) и така докато стигна далеч и ми писне.
  Ще се възползвам от идеята за заспиване върху ръката като дойде време за ставане, че да добавя поне още една към моите странности
  И аз имам подобни странни привички.
  1. Държа химикалката различно. Като бях първи клас учителката ме показваше за тоя мой навик, но не ме научи да я държа както трябва. Чак като спечелих 1 място на състояние по краснопис ме остави на мира и спря да ми прави забележки.
  2. Като пътувам в автобуса с билетче, за да минава по бързо времето, започвам да разлагам на прости множители ид номера му.
  3. Ако чакам на някаква опашка, примерно в поликлиниката, избирам някаква дълга дума от нещо написано наоколо и започвам да образувам анаграми с всички букви. Например- поликлиника: полк, плик, план, лак, клиника, лика, кал...
  # 21 4 дек. 2018, 15:12 ч.
  За да заспя лесно вечер, си представям, че съм в някакъв романтичен филм, а аз главното действащо лице. Интересното е, че обикновено на следващата вечер помня до къде съм стигнала и продължавам с филма. От малка го правя и що филми съм съчинила и изиграла
  Ако ми предстои нещо притеснително и стресиращо, си пускам радиото в колата и докато стигна до мястото, трябва да съм чула поне една любима песен, за да се отпусна и да ми е на късмет.
  # 22 4 дек. 2018, 16:00 ч.
  Цитат на: anhelika в вт, 04 дек 2018, 13:38
  Аз го правя за "дали заключих?". След като заключа се ощипвам по ръката, или дръпвам кичур коса, подръпвам си ухото, правя някакъв дребен необичаен жест с който да запомня, че съм заключила.
  # 23 4 дек. 2018, 16:14 ч.
  За ютията - казвам на глас и по възможност на някой "Изключих ютията".
  # 24 4 дек. 2018, 17:25 ч.
  Говоря си с колата. Разсейва ме от страховете на пътя.
  Водя си хартиен органайзер,но напоследък забравям да пиша в него.
  Maргaритa Н - Ентусиаст
  # 25 4 дек. 2018, 17:29 ч.
  Цитат на: jey в вт, 04 дек 2018, 15:04
  О, и аз се възползвам от номерата на билетите, само, че по друг начин.
  И анаграми образувам или пък си съставям палиндроми при висене по опашки.
  # 26 4 дек. 2018, 17:46 ч.
  Цитат на: Plava luda lutka в вт, 04 дек 2018, 17:25
  Пробвай с приложение за телефон, по-удобно е от хартиения. Аз ползвам Bear и съм много доволна. Други читави са Wunderlust, Evernote, Todoist и т.н.
  # 27 4 дек. 2018, 18:21 ч.
  Понеже правя много неща автоматично, когато заключвам входната врата броя едно, две, три и съм сигурна, че съм заключила. Винаги поглеждам поне 2 пъти контакти, ел уреди, газова бутилка дали са изключени.
  Петя Карева 602616
  # 28 4 дек. 2018, 18:29 ч.
  Таис, не го открих този Bear, това ли му е цялото име?
  # 29 4 дек. 2018, 19:32 ч.
  Цитат на: Петя Карева 602616 в вт, 04 дек 2018, 18:29
  Мисля, че да, свалила съм го от Аpp store. Не знам дали го има и за Андроид, но ако не, можеш да ползваш Evernote, също толкова добро е. Аз си пиша бележки, какво трябва да свърша, много ми е удобно.